A.JAKA จับมือ “สินวัฒนา” เดินสายโรดโชว์ ปลื้มนักลงทุนตอบรับคึกคัก
A.JAKA จับมือ “สินวัฒนา” เดินสายโรดโชว์ ปลื้มนักลงทุนตอบรับคึกคัก
19 เม.ย. 2564

นางสาวจิณณ์ธิตา จันทสุวรรณสิน ประธานเจ้าหน้าที่บริหาร บริษัท จาก้า คอร์ปอเรชั่น จำกัด (มหาชน) หรือ A.JAKA เปิดเผยว่า ผู้บริหารของบริษัท และสินวัฒนา ได้ร่วมกันจัดโรดโชว์ที่สำนักงานสินวัฒนา คราวด์ฟันดิง ต่อผู้สนใจลงทุน รวมทั้งบนแพลตฟอร์มออนไลน์ โดยมีเป้าหมายเพื่อให้ให้นักลงทุนรายย่อยทั่วไปเข้าใจถึงรายละเอียดของการดำเนินธุรกิจและแผนงานในอนาคต
รวมทั้งได้เห็นถึงศักยภาพในการเติบโตของ A.JAKA ซึ่งการโรดโชว์ในครั้งนี้ ได้รับการตอบรับเป็นอย่างดีทั้งจากผู้เข้าร่วมงานเองและจากผู้ชมผ่านช่องทางออนไลน์ (ไลฟ์) มีการส่งคำถามเข้ามาเป็นจำนวนมาก ด้วยเพราะ A.JAKA ตอบโจทย์ได้ทุกกลุ่มความต้องการในกลุ่มธุรกิจเกม
อีกทั้ง มีผลประกอบการที่โตอย่างโดดเด่น แม้กระทั่งท่ามกลางสถานการณ์การแพร่ระบาดโควิด-19 หรือสภาวะตลาดที่ผันผวนก็ยังได้รับผลบวก สามารถสร้างยอดขายได้เติบโตก้าวกระโดด รวมถึงแผนการเข้าระดมทุนในตลาดหลักทรัพย์ที่ชัดเจน และยังเป็นธุรกิจที่ให้ผลตอบแทนปันผลกับผู้ถือหุ้นสูงถึง 50% อีกด้วย
ทั้งนี้ A.JAKA เปิดขายหุ้น Equity Crowd Funding (ECF) ในการควบคุมของ ก.ล.ต. บนเว็บไซต์ของ sinwattana และมี ESCROW Agent เป็น บล.กสิกรไทย โดยมีผู้สนใจลงชื่อจองหุ้นเป็นจำนวนมาก ด้านผู้สนใจลงทุนสามารถติดต่อสอบถามได้ที่ https://www.sinwattana.com/th หรือ โทร 097-462-4698